पाएं अपने शहर की ताज़ा ख़बरें और फ्री ई-पेपरडाउनलोड करें
रोपड़ जिले में शनिवार को 3 और कोरोना संक्रमितों की मौत हो गई है। गांव सोलखियां ब्लॉक भरतगढ़ के 37 वर्षीय व्यक्ति, नंगल डैम के 58 वर्षीय व्यक्ति और गांव कुलग्रां ब्लॉक कीरतपुर साहिब की 80 वर्षीय महिला की मौत हुई है। जिले में कोरोना से हुई मौतों का आंकड़ा 266 तक पहुंच गया है। शनिवार को 193 नए पॉजिटिव मामले भी सामने आए हैं। जिले में कुल मरीजों की संख्या 8415 हो गई है। शनिवार को 70 मरीज ठीक भी हुए हैं और ठीक हुए लोगों की संख्या 6739 हो गई है। जिले में एक्टिव मामले 1410 हैं। अब तक जिले में 1,92,001 लोगों की सैंपलिंग हुई है और 878 लोगों की रिपोर्ट निगेटिव पाई गई है। सेहत विभाग ने 888 आरटी-पीसीआर और ट्रूनेट 7 और आरएटी 152 और कुल 1047 लोगों के सैंपल भेजे हैं और अब तक कुल 1,82,409 लोगों की रिपोर्ट निगेटिव पाई गई है। सीएमओ डॉ. दविंदर कुमार ने बताया कि रोपड़ में 38 महिलाओं सहित 88 लोग और नंगल में 9 महिलाओं सहित 34 लोग, आंनदपुर साहिब में 14 महिलाओं सहित 40, मोरिंडा में 15 महिलाओं सहित 19 लोग और चमकौर साहिब में महिलाओं 8 सहित 12 लोगों की रिपोर्ट कोरोना पॉजिटिव आई है।
पुलिस ने बाहर घूमने वाले 140 लोगों को पकड़कर ओपन जेल में बिठाया
रोपड़/कीरतपुर साहिब | पंजाब में लागू वीकेंड लॉकडाउन के दौरान रोपड़ जिले में पुलिस ने विभिन्न स्थानों पर नाकाबंदी करके लोगों के चालान किए। एसएसपी डॉ. अखिल चौधरी ने बताया कि जिले में बनाई 7 ओपन जेलों में नियमों का उल्लंघन करने वालेे 140 लोगों को रखा गया। उन्होंने बताया कि पिछले 48 घंटों में कुल 250 लोगों को इन जेलों में बिठाया गया था। सबसे ज्यादा सिटी मोरिंडा में 53, सिटी रोपड़ में 43, नंगल में 29, चमकौर साहिब में 25, सिंघ भगवंतपुर में 24, कीरतपुर साहिब में 22, सदर रोपड़ में 21, सदर मोरिंडा में 11 व नूरपुरबेदी में 5 लोगों इन ओपन एयर जेलों में रखा गया। वहीं, वीकेंड लॉकडाउन में रोपड़ शहर में सिर्फ केमिस्ट, दूध, सब्जी व अन्य जरूरी चीजों की दुकानें खुलीं। सड़कों व बाजारों में सन्नाटा पसरा रहा। पंजाब रोडवेज व प्राइवेट बसों में यात्रियों की नाममात्र आमद होने के चलते कई बस चालकों ने अपनी बसों के रूट स्थगित कर दिए। पुलिस ने शहर में नाकाबंदी कर बिना वजह से घरों से निकलने वाले लोगों पर कार्रवाई की और हर आने जाने वाले से पूछ पड़ताल करने के बाद आगे जाने दिया। कीरतपुर साहिब में भी मेडिकल स्टोर एवं डॉक्टरों के निजी क्लीनिक के अलावा अन्य सभी दुकानें बंद रही। सुबह सब्जी मंडी लगी थी लेकिन पुलिस ने दुकानें बंद करवा दी। पुलिस का कहना है दुकानदार सब्जियों फलों एवं दूध की होम डिलीवरी कर सकते हैं। वहीं जो भी व्यक्ति बिना काम बाहर घूमता पाया गया, पुलिस ने उसे सरकारी स्कूल कीरतपुर साहिब स्थापित अस्थाई ओपन जेल में रखा गया और गलती का एहसास होने के बाद ही छोड़ा दिया गया।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva zho_Hant eng_Latn